Jakupcsek Gabriella férje is belepirult - Lányuk ezt kotyogta ki az esti műsorban - Hazai sztár | Femina
Emma ezt árulta el a Vigyázat, gyerekkel vagyok! című műsorban.
A Vigyázat, gyerekkel vagyok! második adásában Mészáros Árpád Zsolt, Torghelle Sándor és Jakupcsek Gabriella gyermeke árult el olyan dolgokat, hogy a stúdióban ülő szülők feje sokszor elvörösödött. Jakupcsek többek között akkor került ciki helyzetbe, amikor a "Mit mond anya a legtöbbször apának?" kérdésre kellett megtippelnie Emma válaszát.
A "Szeretlek, Ádám" választ Jakupcsek Gabriella kilőtte, szerinte a lánya ezt viszonylag ritkán hallja, többnyire a "Ne pörgesd fel a gyereket estére!" kérés után hangzik el, amit az "Ádám, beszéld ezt meg a gyerekeddel!" mondat szokott követni. A második és a negyedik válasz között hezitált.
A közönség soraiban helyet foglaló férje, Kliegl Ádám is belepirult a helyzetbe, ő azzal segítette feleségét, hogy elárulta, szerinte az első mondat kivételével Emma bármelyiket válaszolhatta Ördög Nóra kérdésére.
Jakupcsek Gabriella végül az utolsó válaszra tette le voksát. Tévedett, Emma szerint édesanyja legtöbbször a második mondatot mondja kicsit idegesen az édesapjának.
Jakupcsek Gabriella és Kliegl Ádám 17 éve szeretik egymást.